প্রসেনজিৎ প্রযোজিত হিন্দি সিরিয়ালের রোমান্টিক ঝলক প্রকাশ্যে, ‘কথা’র রিমেক

ওয়েব ডেস্ক: মুম্বইয়ে ‘কথা’র রিমেক(‘Katha’ remake), প্রসেনজিৎের প্রযোজনায়(Prasenjit production) হিন্দি সিরিয়ালের প্রথম ঝলক(Hindi Serial first look) উন্মোচিত বলিউডে প্রযোজক হিসেবে আত্মপ্রকাশ করতে চলেছেন প্রসেনজিৎ চট্টোপাধ্যায়(Prasenjit Chattopadhya), এমন খবর সম্প্রতি প্রকাশ্যে এসেছিল। তাঁর সংস্থা এনআইডিয়াজ একটি হিন্দি ধারাবাহিক নির্মাণ করেছে। এবার সেই ধারাবাহিকের প্রোমো প্রকাশ করা হয়েছে।
প্রোডাকশন সূত্রে খবর, সাহেব ভট্টাচার্য ও সুস্মিতা দে অভিনীত জনপ্রিয় বাংলা টেলিভিশন ধারাবাহিক ‘কথা’র হিন্দি রিমেক করছে প্রসেনজিৎের প্রযোজনা সংস্থা। যদিও এই বিষয়ে প্রসেনজিৎের সংস্থার পক্ষ থেকে আনুষ্ঠানিক ঘোষণা করা হয়নি। তবে প্রোমো প্রকাশের পর এই জল্পনা সত্যি বলেই মনে করা হচ্ছে। নতুন এই ধারাবাহিকে মুখ্য চরিত্রে অভিনয় করছেন ‘কুমকুম ভাগ্য’ খ্যাত আরবার কাজি এবং আফিয়া তয়বালি। ‘কভি নিমনিম কভি শহদ শহদ’ নামের এই ধারাবাহিকে প্রকৃতিপ্রেমী কথা ও শেফ উদয়ের প্রেমের গল্প তুলে ধরা হবে। আগামী ২১ এপ্রিল থেকে প্রতি সন্ধ্যা ৭টায় স্টারপ্লাস চ্যানেলে এই মেগা সিরিয়ালটি সম্প্রচারিত হবে।
উল্লেখ্য, এর আগেও বাংলা টেলিভিশনের বেশ কয়েকজন সফল প্রযোজক বলিউডে হিন্দি ধারাবাহিক প্রযোজনা করে সাফল্য পেয়েছেন। এই তালিকায় রয়েছেন লীনা গঙ্গোপাধ্যায়, শৈবাল বন্দ্যোপাধ্যায়, সুশান্ত দাস, স্নেহাশিস চক্রবর্তী প্রমুখ। এবার সেই তালিকায় যুক্ত হল প্রসেনজিৎ চট্টোপাধ্যায়ের নামও। অভিনেতা দীর্ঘ দিন ধরেই বাংলা ধারাবাহিক প্রযোজনার সঙ্গে যুক্ত। বর্তমানে তাঁর ‘মিত্তির বাড়ি’ ধারাবাহিকটি ছোটপর্দায় চলছে। আশা করা হচ্ছে, তাঁর নতুন এই হিন্দি ধারাবাহিকও দর্শকদের কাছে সমাদৃত হবে।